- Hindi News
- National
- 30 साल से नंगे पैर फेरी लगाकर घर घर से लेते हैं पशु और पक्षियों के लिए दाना
30 साल से नंगे पैर फेरी लगाकर घर-घर से लेते हैं पशु और पक्षियों के लिए दाना
65साल के ट्रांसपोर्ट व्यापारी, इस उम्र में अब भी ट्रक चलाते हैं। साथ ही उनके मन में पशु और पक्षियों के लिए इतना प्रेम है कि वे पिछले 35 सालों से शहर समेत आस-पास के गांवों में साइकिल पर पहुंचकर गली-मोहल्लों में पैदल ही नंगे पैर इनके लिए दाना लेकर उनके खाने की व्यवस्था करते हैं। उनका यह सिलसिला आज से नहीं बल्कि 35 साल से अनवरत रूप से चल रहा है। सर्दी हो या गर्मी, कैसी भी बरसात हाे वे अपने संकल्प से कभी मुंह नहीं मोड़ते। दरअसल, सुमेरपुर के छावणी निवासी धर्माराम आसुजी घांची पिछले कई सालों से ट्रक चालक की नौकरी करते हैं। अब उनके पुत्र का ट्रांसपोर्ट का व्यापार भी है, जिसे वह खुद भी देखते हैं, मगर उन्होंने नियम बना रखा है कि वे पशुओं तथा पक्षियों के लिए दाना-पानी की व्यवस्था खुद के स्तर पर करेंगे। कुछ समय तो उन्होंने अपने स्तर पर वह व्यवस्था करते रहे। इसके बाद प्राणी मात्र की सेवा को उन्होंने आसपास के गांवों में प्रचारित किया। इससे नागरिक उनके साथ जुड़ते गए। आज स्थिति ऐसी है कि धर्माराम को देखते ही ग्रामीण खुद अपने स्तर पर यथासंभव सहयोग के लिए तैयार रहते हैं। यह सिलसिला अब उनका 35 साल पूरे करने जा रहा है।
गुरुके आदेश पर दाने की व्यवस्था : यहव्यवस्था इतनी उम्र के बाद भी वह पिछले 35 सालों से घर-घर जाकर मूक पशु और पक्षियों के लिए दाने की व्यवस्था करते हैं। उन्होंने बताया कि उनके गुरु दर्जा राम महाराज से प्रेरित होकर इसकी शुरूआत की थी। वह शहर समेत आस-पास के 20 किलोमीटर दूर गांवों में आज भी साइकिल पर जाते हैं और वहां मोहल्लों में पैदल फेरी लगाकर दाना शामिल करते हैं। उन्होंने बताया कि घर-घर से दाना शामिल करने के बाद वह बीजापुर रोड स्थित जीवदा माता मंदिर में उसे दान कर देते हैं जहां पक्षियों को दाना डाल दिया जाता है।
सुबह 4 बजे उठ श्वानों को देते हैं रोटियां, मिलने वाले रुपए भी पक्षियों पर खर्च
उन्होंनेबताया कि फेरी के समय जो लोग रोटी देते हैं वह श्वानों को खिला देते हैं। इसके लिए सुबह 4 बजे उठकर श्वानों को रोटी देने जाते हैं। इसके बाद सुबह 7 बजे पक्षियों के लिए दाना लेने के लिए रवाना होते हैं। वे बताते हैं कि इस दौरान कई लोग रुपए भी देते हैं, जिनसे वह पक्षियों के लिए अनाज खरीद उनके लिए दान कर देते हैं।
नंगेपैर इसलिए कि कहीं चींटी या अन्य जानवर पैर के नीचे जाए
धर्मारामने बताया कि वह 35 सालों से यह सिलसिला चल रहा है। खास बात यह है कि सर्दी हो या गर्मी या फिर बारिश वह नंगे पैर ही फेरी लगाते हैं। उनसे जब इसका कारण पूछा गया तो उन्होंने बताया कि वह जूते या चप्पल इसलिए नहीं पहनते की उनकी वजह से कहीं अन्य छोटे जानवर पैर के नीचे आकर मर नहीं जाए।
प्रेरणा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva mag_Deva hin_Deva mar_Deva